**Ministru kabineta rīkojuma projekta “Grozījumi Ministru kabineta 2020. gada 1. aprīļa rīkojumā Nr. 151 "Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījumi Ministru kabineta 2020. gada 1. aprīļa rīkojumā Nr. 151 "Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju"” (turpmāk – projekts) mērķis ir pagarināt Latvijas Zinātnes padomes un Valsts izglītības un attīstības aģentūras reorganizāciju par 6 (sešiem) mēnešiem, nosakot kā termiņu 2022. gada 1. janvāri.Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pēc Izglītības un zinātnes ministrijas (turpmāk - ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar Ministru kabineta 2019. gada 14. oktobra rīkojumu Nr. 495 “Par konceptuālo ziņojumu “Par Latvijas zinātnes politikas ieviešanas sistēmas institucionālo konsolidāciju”” Izglītības un zinātnes ministrijai līdz 2020. gada 1. jūlijam bija paredzēts veikt nepieciešamos pasākumus reorganizētās Latvijas Zinātnes padomes darbības uzsākšanai.Latvijas Zinātnes padomes reorganizācija paredz divus posmus, kuri ir noteikti Ministru kabineta 2020. gada 1. aprīļa rīkojuma Nr. 151 “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju” (turpmāk – rīkojums) 1. punktā:“1.1. ar 2021. gada 1. jūliju reorganizēt izglītības un zinātnes ministra pakļautībā esošo tiešās pārvaldes iestādi - Valsts izglītības attīstības aģentūru - un nodot šā rīkojuma 2. punktā noteiktās funkcijas Latvijas Zinātnes padomei;1.2. ar 2020. gada 1. jūliju likvidēt izglītības un zinātnes ministra padotībā esošo tiešās pārvaldes iestādi - Studiju un zinātnes administrāciju - un nodot šā rīkojuma 3.1. apakšpunktā noteiktās funkcijas Valsts izglītības attīstības aģentūrai un šā rīkojuma 3.2. apakšpunktā noteiktās funkcijas - Latvijas Zinātnes padomei.”Jau reorganizācijas pirmajā posmā, kad 2020. gada 8. aprīli tika izveidotā Latvijas Zinātnes padomes un Valsts izglītības attīstības aģentūras reorganizācijas un Studiju un zinātnes administrācijas likvidācijas komisija (turpmāk – komisija), daļu no reorganizācijas pirmā posma reorganizācijas plānā iekļautajiem pasākumiem un veicamajiem uzdevumiem veica Covid-19 pandēmijas un valstī izsludināto ierobežojumu apstākļos. Tomēr, ņemot vērā, ka uz ārkārtējās situācijas izsludināšanas laiku daļa no veicamajiem darbiem un uzdevumiem tika pabeigti un citi bija izpildes procesā, kā arī Covid-19 vīrusa izplatība Latvijā bija salīdzinoši mērenāka, komisija turpināja savu darbu. Līdz ar to pirmais reorganizācijas posms veiksmīgi noslēdzās un ar 2020. gada 1. jūliju savu darbību uzsāka reorganizētā Latvijas Zinātnes padome. Arī reorganizācijas otrajam posmam ir jānotiek Covid-19 pandēmijas laikā. Covid-19 dēļ ieviestie pulcēšanās un pārvietošanās ierobežojumi, kā arī veselības un drošības nolūkā noteiktie ierobežojumi rada apstākļus, ka reorganizācijas otrā posmā veicamie uzdevumi, kuru izpilde vēl nav iesākta, neļauj tos īstenot vai arī īstenot kvalitatīvi un noteiktajos termiņos. Piemēram, nav iespējams veikt inventarizāciju, lietu un visu saistību nodošanu no Valsts izglītības attīstības aģentūras Latvijas Zinātnes padomei, kā arī pārcelšanos uz citām telpām. Tas prasa regulāru cilvēkresursu klātesamību, kas šobrīd nav iespējams ņemot vērā attālināto darba režīmu un valstī noteiktos ierobežojumus. Līdz ar to šos darbus nav iespējams veikt laicīgi un saistību nodošana no Valsts izglītības attīstības aģentūras Latvijas Zinātnes padomei nav iespējams pabeigt līdz 2021. gada 1. jūlijam. Vienlaikus, kas ir ne mazāk svarīgi, Covid-19 pandēmijas apstākļos nav iespējams veidot vienotu korporatīvu kultūru un izveidot saliedētu kolektīvu no divu iestāžu darbiniekiem, kas ir svarīgi veiksmīgai funkciju pārņemšanai. Līdz ar to projekts paredz pagarināt reorganizācijas otro posmu par 6 (sešiem) mēnešiem, nosakot, ka ar 2022. gada 1. janvāri tiks reorganizēta izglītības un zinātnes ministra pakļautībā esošo tiešās pārvaldes iestāde - Valsts izglītības attīstības aģentūra - un nodot šā rīkojuma 2. punktā noteiktās funkcijas Latvijas Zinātnes padomei. Pagarinot reorganizācijas otro posmu Latvijas Zinātnes padomi turpinās veidot kā stipru un vienotu Latvijas zinātnes politikas ieviešanas institūciju. Aģentūras funkciju izpildes uzsākšana attiecībā uz Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda programmas "Pētniecība un izglītība" aktivitāti "Baltijas pētniecības programma" (turpmāk – EEZ un Norvēģijas programma) sākot ar 2022. gada 1. janvāri neietekmē EEZ un Norvēģijas programmas īstenošanas kvalitāti un savlaicīgumu, jo EEZ un Norvēģijas programmas atklātais projektu konkurss ir noslēdzies 2021. gada februārī, piešķirot finansējumu astoņiem projektiem. 2021. gada martā un aprīlī Valsts izglītības attīstības aģentūra noslēgs projekta līgumus ar EEZ un Norvēģijas programmas projektu īstenotājiem un nodrošinās projektu ieviešanas uzraudzību līdz 2021. gada 31. decembrim. Saistību nodošana attiecībā EEZ un Norvēģijas programmu no Valsts izglītības attīstības aģentūras Latvijas Zinātnes padomei 2022. gada 1. janvārī nodrošinās kvalitatīvu un savlaicīgu EEZ un Norvēģijas programmas ieviešanu, izslēdzot iespējamos riskus, kas saistīti ar Covid-19 pandēmiju un valstī izsludinātajiem ierobežojumiem (projekta 1. un 2. punkts).2. 2020. gada 3. jūlijā stājas spēkā rīkojuma 7.2. apakšpunktā minētais normatīvais akts - Ministru kabineta 2020. gada 30. jūnija noteikumi Nr. 417 “Grozījumi Ministru kabineta 2012. gada 18. decembra noteikumos Nr. 934 "Valsts izglītības attīstības aģentūras nolikums"” (turpmāk – noteikumi Nr. 417) un 2020. gada 1. jūlijā - Ministru kabineta 2020. gada 30. jūnija noteikumi Nr. 408 “Latvijas Zinātnes padomes nolikums” (turpmāk – noteikumi Nr. 408), kuros ir paredzēts, ka ar valsts izglītības attīstības aģentūras un Latvijas Zinātnes padomes reorganizāciju saistītie grozījumi stājas spēkā 2021. gada 1. jūlijā. Dažos citos saistītajos tiesību aktos, kuri uzskaitīti rīkojuma, noteikumu Nr. 417 un noteikumu Nr. 408 sākotnējās ietekmes novērtējuma ziņojumā (anotācijā), kā arī ievērojot projekta paredzēto par Valsts izglītības attīstības aģentūras un Latvijas Zinātnes padomes reorganizācijas termiņa nobīdi no 2021. gada uz 2022. gada 1. janvāri, projekts paredz rīkojuma 7.2. apakšpunktā noteikt, ka grozījumi noteikumu Nr. 417 un noteikumu Nr. 408 par attiecīgo normu spēkā stāšanās dienu veicami līdz 2021. gada 1. jūlijam ar 2022. gada 1. janvāra spēkā stāšanās dienu, savukārt pārējo grozījumu, kas veicami normatīvajos aktos, izstrādes un pieņemšanas termiņš tiek pārcelts uz 2022. gada 1. janvāri (projekta 3. punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Valsts izglītības un attīstības aģentūra, Latvijas Zinātnes padome |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   0 | 0 |   0 | 0 |   0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **0** | **0** | **0** | **0** | **0** | **0** | **0** |
| 2.1. valsts pamatbudžets |   0 | 0 |   0 | 0 |   0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Valsts izglītības attīstības aģentūras funkcijas, kuras minētas rīkojuma 2. punktā, pāriet īstenošanai Latvijas zinātnes padomei ar 2022. gada 1. janvāri (nevis 2021. gada 1. jūliju, kā sākotnēji bija plānots). Līdz ar to, lai aģentūra vēl pusgadu varētu turpināt īstenot minētās funkcijas, 2021. gadā nepieciešama apropriācijas pārdale 88 333 *euro* apmērā no apakšprogrammas 42.09.00 “Latvijas Zinātnes padome” uz apakšprogrammu 42.05.00 “Valsts izglītības attīstības aģentūras darbības nodrošināšana”.Apropriācijas pārdale tiek veikta, atgriežot aģentūrai atpakaļ summu, kas ir ieplānota 42.09.00 apakšprogrammā “Latvijas Zinātnes padome” likumā „Par valsts budžetu 2021. gadam”, funkciju īstenošanai.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekta izpildē amata vietu skaita palielinājums vai samazinājums ministrijas resorā netiek paredzēts. Tiks veikta amata vietu pārdale resora ietvaros starp ministrijas iestādēm.  |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Atbilstoši rīkojuma projektā paredzētajiem grozījumiem rīkojuma 7.2. apakšpunktā, līdz 2021. gada 1. jūlijam ministrija sagatavos un iesniegs noteiktā kārtībā Ministru kabinetā saistīto tiesību aktu – grozījumus Ministru kabineta 2012. gada 18. decembra noteikumos Nr. 934 “Valsts izglītības attīstības aģentūras nolikums” un Ministru kabineta 2020. gada 30. jūnija noteikumos Nr. 408 “Latvijas Zinātnes padomes nolikums”, projektus, kuri ir saistīti ar reorganizācijas termiņa atlikšanu uz 2022. gada 1. janvāri. Līdz 2022. gada 1. janvārim – grozījumus citos ar Valsts izglītības attīstības aģentūras un Latvijas Zinātnes padomes reorganizāciju saistītajos normatīvajos aktos.  |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka projekts attiecas uz valsts pārvaldes iekšējo reorganizāciju, sabiedrības līdzdalība nav plānota. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Valsts izglītības un attīstības aģentūra, Latvijas Zinātnes padome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav  |

Izglītības un zinātnes ministre I. Šuplinska

Vīza:

valsts sekretārs J. Volberts

N. Mazure, 67047940

Nadezda.mazure@izm.gov.lv